Forelsket i Paris

Forelsket i Paris (originaltittel Funny Face) er en amerikansk romantisk filmmusikal fra 1957, regissert av Stanley Donen.

Manuset ble skrevet av Leonard Gershe, og filmen inneholder låter komponert og skrevet av George Gershwin og Ira Gershwin. Den er løst basert på Broadway-musikalen Funny Face av Gershwin-brødrene og har den samme mannlige hovedrollen (Fred Astaire). Handlingen er imidlertid svært forskjellig, og kun fire sanger fra sceneversjonen er med i filmen. I tillegg til Astaire har også Audrey Hepburn og Kay Thompson viktige roller.

Forelsket i Paris fikk god kritikk og ble nominert til fire Oscar-priser: beste originalmanus (Gershe), beste kostymedesign (Edith Head og Hubert de Givenchy), beste kinematografi (Ray June) og beste scenografi (Hal Pereira, George W. Davis, Sam Comer og Ray Moyer). Filmnettstedet Montages skrev i 2016 at «Stanley Donens fargerike musikal Funny Face har sine mest fremtredende kvaliteter i Audrey Hepburns karismatiske nærvær og filmens ofte idérike sjangerhengivenhet.»

 Handling 
Redaktøren for motemagasinet Quality, Maggie Prescott (Kay Thompson), og fotografen Dick Avery (Fred Astaire) ønsker å gi modellen deres et intellektuelt utseende, og de bestemmer seg for at en fotoshoot i en bokhandel er den beste løsningen. De møter på Jo Stockton (Audrey Hepburn), en forsiktig og tilsynelatende innadvent jente som jobber på bokhandelen. Avery legger etter hvert merke til Jos unike utseende. Han og Maggie spør Jo om å være deres neste forsidepike, og Jo takker ja slik at hun kan bli med til Paris. Etter hvert begynner hun å like modellarbeidet og tiden hun tilbringer med Avery.

 Medvirkende 
 Audrey Hepburn som Jo Stockton
 Fred Astaire som Dick Avery
 Kay Thompson som Maggie Prescott
 Michel Auclair som professor Emile Flostre
 Robert Flemyng som Paul Duval
 Dovima som Marion
 Jean Del Val som frisør
 Virginia Gibson som Babs
 Sue England som Laura
 Ruta Lee som Lettie
 Alex Gerry som Dovitch
 Suzy Parker som danser
 Sunny Harnett som danser

 Sanger 
mini|Jo Stockton (Audrey Hepburn) danser i en scene fra filmen.
 «Think Pink!»
 «How Long Has This Been Going On?»
 «How Long Has This Been Going On? (Reprise)»
 «Funny Face»
 «Bonjour, Paris!»
 «Clap Yo' Hands»
 «He Loves and She Loves»
 «Bonjour, Paris! (Reprise)»
 «On How to Be Lovely»
 «Basal Metabolism»
 «Let's Kiss and Make Up»
 «'S Wonderful»

 Referanser 

 Eksterne lenker 


Kategori:Filmmusikaler fra USA
Kategori:Romantiske komedier fra USA
Kategori:Engelskspråklige filmer
Kategori:Franskspråklige filmer
Kategori:Filmer fra 1957